1. ปัจจัยความเสี่ยง

1. ปัจจัยความเสี่ยง

1.1 การขาดแคลนโครงการก่อสร้างใหม่ๆ

ปัจจุบันบริษัทฯ มีลูกค้ารายใหญ่คือหน่วยงานต่างๆจากภาครัฐบาล เช่น กรมทางหลวง,
การรถไฟแห่ง ประเทศไทย, การท่าเรือแห่งประเทศไทย,
การรถไฟฟ้าขนส่งมวลชนแห่งประเทศไทย เป็นต้น ซึ่งบริษัทฯ มีราย
ได้ที่รับจากหน่วยงานเหล่านี้คิดเป็นสัดส่วนมากกว่าร้อยละ 70
ของรายได้จากการให้บริการก่อสร้างทั้งหมดของ บริษัทฯ ที่ผ่านมาบริษัทฯ
มีความสัมพันธ์ที่ดีกับลูกค้าจากภาครัฐบาลมาโดยตลอด และเนื่องจากบริษัทฯ มีสัดส่วน
ทางการตลาดมากที่สุดในบรรดาบริษัทรับเหมาก่อสร้างที่จดทะเบียนอยู่ในตลาดหลักทรัพย์ฯ
หากพิจารณาจากราย ได้ บริษัทฯ จึงมีแนวโน้มเหนือคู่แข่งที่จะได้รับงานก่อสร้างใหม่ๆ
อย่างต่อเนื่อง แต่อย่างไรก็ดี การตัดลดงบ
ประมาณค่าใช้จ่ายของรัฐบาลมีผลให้ปริมาณโครงการก่อสร้างใหม่ๆ ลดลงไปมาก
ซึ่งจะมีผลกระทบอย่างมากต่อ การดำเนินงานของบริษัทฯ และบริษัทรับเหมาก่อสร้างรายอื่นๆ

1.2 การลดลงของกำไรจากการให้บริการก่อสร้าง

ปัจจุบันนี้ในอุตสาหกรรมก่อสร้างมีการแข่งขันอย่างรุนแรงเพื่อให้ได้รับงานก่อสร้าง
ทั้งนี้เนื่องจากการ ตัดลดงบประมาณค่าใช้จ่ายของรัฐบาล
ดังนั้นเพื่อความอยู่รอดของบริษัทรับเหมาก่อสร้าง จึงต้องลดราคาค่าก่อ
สร้างลงเพื่อให้ชนะการประมูลก่อสร้าง มีผลให้บริษัทผู้รับเหมาก่อสร้างหลายรายในปัจจุบัน
มีต้นทุนการก่อสร้าง ค่อนข้างสูง ประกอบกับเนื่องจากความผันแปรของราคาวัสดุก่อสร้าง ค่าแรง
และต้นทุนทางการเงินที่ไม่แน่นอน
ทำให้มีความเป็นไปได้สูงที่บริษัทรับเหมาก่อสร้างเหล่านั้นจะขาดทุน
ถึงแม้ว่าในบางโครงการลูกค้าจะมีการชด
เชยค่าใช้จ่ายที่เกิดจากความผันแปรของราคาต้นทุนก่อสร้าง
ดังนั้นการบริหารงานอย่างเป็นระบบและการควบ
คุมต้นทุนค่าวัสดุก่อสร้างอย่างใกล้ชิดซึ่งเป็นมาตรการที่บริษัทฯ ดำเนินการอยู่
จะช่วยลดผลกระทบจากความเสี่ยง เหล่านี้ได้

1.3 การชะลอการชำระเงินค่างานโดยผู้ว่าจ้างทั้งภาคเอกชนและภาครัฐบาล

ปัจจัยนี้มีผลกระทบต่อสภาพคล่องทางการเงินของบริษัทฯ กล่าวคือระดับเงินทุนหมุนเวียนของบริษัทฯ
ลดลง นอกจากนี้ความล่าช้าของการชำระค่างานทำให้บริษัทฯ
มีความยากลำบากในการประมาณการงบกระแส เงินสด
และอาจต้องมีการกู้ยืมเงินจากสถาบันการเงินเพิ่มเติมอีก
แต่อย่างไรก็ดีในส่วนของภาครัฐบาลการจ่าย
เงินของหน่วยงานราชการบางแห่งมีการเลื่อนชำระเนื่องจากข้อจำกัดด้านงบประมาณจากรัฐบาล
ซึ่งจะมีผลกระ ทบต่อสภาพคล่องของบริษัทฯ บ้าง แต่ในที่สุดบริษัทฯ
คาดว่าจะได้รับชำระเงินค่างานก่อสร้างทั้งหมด ในส่วน
ของภาคเอกชนมีความแน่นอนในการจ่ายเงินน้อยกว่าภาครัฐบาล

1.4 ความเข้มงวดในการให้สินเชื่อของธนาคารและสถาบันการเงินในประเทศ

ปัจจัยที่สำคัญอย่างหนึ่งในการดำเนินงานก่อสร้างของบริษัทรับเหมาก่อสร้างได้อย่างต่อเนื่องโดยไม่ติด
ขัดนั้น คือบริษัทฯ ต้องได้รับวงเงินสนับสนุนทางการเงินจากธนาคารและสถาบันการเงินในประเทศ
การที่ไม่ สามารถได้รับการสนับสนุนทางการเงินได้อย่างเพียงพอ
ไม่ว่าจะเป็นการให้เงินกู้เพื่อใช้เป็นเงินทุนหมุนเวียน

สำหรับโครงการก่อสร้าง
หรือการออกหนังสือค้ำประกันเงินค่างานล่วงหน้าและหนังสือค้ำประกันสัญญาก่อสร้าง
ได้ตามความต้องการของตลาด จะมีผลกระทบต่อการดำเนินงานก่อสร้างของบริษัทฯ
เป็นอย่างมากในด้านสภาพ คล่องทางการเงิน
และการปฏิบัติตามสัญญาก่อสร้างในเรื่องการออกหนังสือค้ำประกัน

1.5 ความผันผวนของอัตราแลกเปลี่ยน

ปัจจัยนี้จะมีผลต่อต้นทุนของวัสดุก่อสร้าง โดยเฉพาะอย่างยิ่งวัสดุอุปกรณ์ที่ต้องนำเข้าจากต่างประเทศ
นอกจากนี้บริษัทฯ มีการกู้เงินเป็นสกุลเงินตราต่างประเทศ ความไม่แน่นอนของอัตราแลกเปลี่ยน
จะมีผลกับ จำนวนเงินดอกเบี้ย และจำนวนเงินของเงินต้นที่บริษัทฯ ต้องชำระคืนเมื่อถึงกำหนดชำระ
ดังนั้นเพื่อลดความ เสี่ยงของ การผันผวนของอัตราแลกเปลี่ยน บริษัทฯ
จึงพยายามเข้าร่วมประมูลในโครงการก่อสร้างทั้งในและ นอกประเทศที่ชำระเงินค่างานก่อสร้าง
เป็นสกุลเงินตราต่างประเทศ

1.6 การปรับโครงสร้างหนี้

ปัจจุบันบริษัทฯ
อยู่ในระหว่างเจรจากับสถาบันการเงินที่เกี่ยวข้องและผู้ถือหุ้นกู้เพื่อขอผ่อนปรนเงื่อนไข
บางประการตามสัญญาเงินกู้และข้อกำหนดสิทธิในการออกหุ้นกู้ ซึ่งบริษัทฯ
คาดว่าจะดำเนินการให้แล้วเสร็จภาย ในปี พ.ศ. 2544
แต่อย่างไรก็ดีความสำเร็จในการแก้ไขปัญหาวิกฤตการณ์ทางด้านการเงินดังกล่าว จะมีผลต่อความ
สามารถในการดำเนินธุรกิจของบริษัทฯ ในอนาคต

1.7 การเพิ่มทุน

เมื่อวันที่ 20 กรกฎาคม 2541 ที่ประชุมผู้ถือหุ้นของบริษัทฯ
ได้มีมติให้ออกและเสนอขายหุ้นเพิ่มทุนจาก จำนวน 2,675 ล้านบาท เป็น จำนวน 4,305 ล้านบาท
โดยเป็นการเสนอขายให้กับกลุ่มบุคคลโดยเฉพาะเจาะจง โดย ให้คณะกรรมการบริษัทฯ
เป็นผู้กำหนดราคาและรายละเอียดในการจัดสรรซึ่งปัจจุบันคณะกรรมการบริษัทฯ ยังมิ
ได้มีมติให้เสนอขาย